A hadsereg a török tüntetõk oldalára áll?
Gázmaszkokkal és szanitécekkel segíti a felkelést a kormánnyal közismerten rossz viszonyt ápoló katonaság.
Egyre súlyosabbra fordul a helyzet Törökországban: a krízis hétfõi elsõ áldozata után kedden újra életét vesztette egy demonstráló, akin lõtt sebet találtak. Az isztambuli Taksim-téren az állami propaganda több százas becslésével ellentétben valójában tízezrek gyûltek össze a könnygázfelhõkben, akik jelzõrakétákkal és lézerfényekkel próbálták megtámadni a rendõrségi helikoptereket. Ekkor a német konzulátus dolgozói arra lettek figyelmesek, hogy a közelben lévõ katonai kórházból gázmaszkokat kezdenek osztani a felkelõknek, és ez nem az elsõ eset a segítségnyújtásra. Hétvégén a szanitécek megnyitottak néhány kaput, és ellátták a sebesülteket.

A felkelés passzív támogatása felveteti a kérdést, vajon kinek az oldalán áll majd a katonaság, ha a konfliktus eszkalálódik. Míg a rendõrséget több politikai szál is összeköti a kormányzó AKP párttal, addig a sereg vezetése köztudottam rossz viszonyban van az Erdogan vezette hatalommal, hiszen tisztek százait ítélték el kirakatperekben összeesküvés vádjával. A német Die Welt információi szerint a kormányfõ – és a honvédelmi miniszter - nem tudta befolyása alá vonni a katonai vezetést, igaz, az nem is annyira erõs, hogy Törökország történetében ötödször erõszakos úton magához ragadja a hatalmat. A német lap által megkérdezett szakértõk szerint valószínûleg csak polgárháborúig fajuló helyzetben kerülhetne sor egy katonai intervencióra, azt viszont csak találgatni lehet, mekkora erre az esély.
török kormány Isztambul tüntetéssorozat